OpenLLM-France/wikimedia huggingface dataset:
# Adromischus subviridis

Adromischus subviridis és una espècie de planta suculenta del gènere Adromischus, que pertany a la família Crassulaceae.

## Taxonomia

Adromischus subviridis Toelken va ser descrita per Helmut Richard Toelken i publicada a Bothalia 12: 391 1978.

## Referències

* ↑ «The Plant List».

## Bibliografia

* Pilbeam, John; Rodgerson, Chris; Tribble, Derek. Adromischus, The Cactus File Handbook 3 (en anglès). Christchurch, Dorset: Cirio Publishing Services Ltd., 1998, p. 107. ISBN 0 9520382 3 X.
# Marc Surer

Marc Surer és un pilot de Fórmula 1 nascut el 18 de setembre de 1951 a Suïssa.
Ha participat a 87 Grans Premis, debutant el 9 de setembre de 1979 al Gran Premi d'Itàlia, i l'últim G.P. que ha corregut és el Gran Premi de Bèlgica del 1986. Ha corregut per Arrows, ATS, Ensign i Brabham sumant un total de 17 punts al campionat del món de pilots de Fórmula 1.
Va tenir el suport de BMW gairebé durant tota la seva carrera. El 1978 va fer segon a la Fórmula 2 i el 1979 va guanyar les carreres amb un March-BMW. Als seus primers anys a la Fórmula 1 va tenir força problemes per obtenir resultats, ell es va trencar les cames en unes proves per ATS a Kyalami el 1980 i hi va tornar l'any següent provant per Ensign. Surer finalment es va restablir i va córrer per Arrows, però les seves connexions amb BMW el van col·locar a Brabham, tornant a Arrows quan aquest va ser comprat per BMW.
Surer també corria ral·lis, però en un dissortat accident amb un Ford RS200 va tornar a resultar ferit i el seu copilot mort. BMW l'ha mantingut com a director de les seves activitats esportives i a més és un conegut comentarista i presentador de TV.

## Palmarès

* Grans Premis : 87
* Millor classificació en un G.P.: 4t (Brasil' 81 i Itàlia' 85)
* Millor classificació al campionat del món de pilots: 13è (1985)
* Punts aconseguits al campionat del món: 17
# Ricardo García Trapero Veragua

Ricardo García Trapero Veragua fou un polític espanyol, membre del Partit Liberal Fusionista i amic personal de Práxedes Mateo Sagasta.
Fou elegit diputat a Corts Espanyoles pel districte de Nules a les eleccions generals espanyoles de 1881, pel de Casp a les eleccions generals espanyoles de 1886 i pel de Sort a les eleccions generals espanyoles de 1893, 1896 i 1898. Després de la seva derrota a les eleccions de 1899 desaparegué de la vida política lleidatana.

## Referències

* ↑ José Varela Ortega. El poder de la influencia: geografía del caciquismo en España (1875-1923), p.724.
* ↑ Fitxa del Congrés dels Diputats (castellà)

## Enllaços externs

* Lleida (1890-1936): caciquisme polític i lluita electoral per Conxita Mir, p. 70, 73 i 385
# Ricardo Gardner

Ricardo Gardner (Saint Andrew, 25 de setembre de 1978) és un futbolista jamaicà de la dècada de 2000.
Fou 111 cops internacional amb la selecció de Jamaica.
Pel que fa a clubs, destacà a Bolton Wanderers FC i Preston North End FC.
El desembre de 2015, es convertí en entrenador de la selecció de Jamaica sots 20 i entre 2015 i 2018 fou entrenador de Harbour View FC. El 2019 es convertí en entrenador assistent de Portmore United FC.

## Referències

* ↑ Partits internacionals a rsssf
* ↑ «Bibi vs Boyz». Jamaica Star. Arxivat de l'original el 30 octubre 2012. [Consulta: 1r febrer 2013].
* ↑ «Bolton midfielder Gardner heads to Preston on loan to improve fitness following lengthy lay-off». Mail Online, 08-03-2011 [Consulta: 8 gener 2013].
* ↑ Dades estadístiques sobre Ricardo Gardner a soccerbase.com
* ↑ «Ricardo Gardner». Arxivat de l'original el 23 desembre 2008. [Consulta: 16 març 2019].
* ↑ Hugman, Barry J. (ed). The PFA Footballers' Who's Who 2008–09. Mainstream, 2008. ISBN 978-1-84596-324-8.
* ↑ «Gardner joins flourishing Portmore United». Jamaica Star, 15-03-2019 [Consulta: 16 març 2019].
# (523) Ada

Ada és l'asteroide número 523. Va ser descobert per l'astrònom Raymond Smith Dugan des de l'observatori de Heidelberg (Alemanya), el 27 de gener de 1904.

## Referències

* 1 2 3 4 5 6 7 8 9 «JPL Small-Body Database». [Consulta: 24 gener 2024].
* ↑ Afirmat a: Minor Planet Center Database.
* 1 2 3 4 5 6 «JPL Small-Body Database». [Consulta: 18 octubre 2023].
# Simbad i l'ull del tigre

Simbad i l'ull del tigre (títol original en anglès: Sinbad and the Eye of the Tiger) és una pel·lícula estatunidenca dirigida per Sam Wanamaker, estrenada el 1977. Es va doblar al català.

## Argument

La seva madastra i alhora maga ha transformat el jove príncep hereu en un babuí amb la finalitat de situar el seu fill al tron. Sinbad, heroi de les mars i príncep de Bagdad, marxa cap a Charnak a la recerca d'un màgic capaç de trencar l'encantament. Haurà d'afrontar mil perills, i enfrontar-se a monstruoses criatures com el Minotó, un colós de bronze, el troglodita gegant, el tigre amb dents de sabre i un babuí gairebé humà.

## Repartiment

* Patrick Wayne: Sinbad
* Taryn Power: Diane
* Margaret Whiting: Zenobie
* Jane Seymour: Princesa Farah
* Patrick Troughton: Melanthius
* Kurt Christian: Rafi
* Nadim Sawalha: Hassan
* Damien Thomas: príncep Kassim
* Bruno Barnabe: Balsora
* Bernard Kay: Zabid
* Salami Coker: Maroof
* David Sterne: Aboo-Seer
* Peter Mayhew: Minoton (No surt als crèdits)

## Al voltant de la pel·lícula

Ray Harryhausen ha dit que va crear i utilitzar un babuí articulat en el paper del príncep encantat perquè mai no hauria pogut obtenir el mateix resultat amb un verdader babuí.

## Referències

* ↑ «Simbad i l'ull del tigre». Ésadir.cat. [Consulta: 2 novembre 2022].
* ↑ «Sinbad and the eye of the tiger» (en anglès). NYTimes.com. [Consulta: 2 novembre 2022].
# Great River

Great River és una concentració de població designada pel cens dels Estats Units a l'estat de Nova York. Segons el cens del 2000 tenia 1.546 habitants.

## Demografia

Segons el cens del 2000, Great River tenia 1.546 habitants, 509 habitatges, i 417 famílies. La densitat de població era de 129,8 habitants/km².
Dels 509 habitatges en un 41,5% hi vivien nens de menys de 18 anys, en un 70,9% hi vivien parelles casades, en un 7,3% dones solteres, i en un 17,9% no eren unitats familiars. En el 13,4% dels habitatges hi vivien persones soles el 5,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,04 i el nombre mitjà de persones que vivien en cada família era de 3,36.
Per edats la població es repartia de la següent manera: un 29% tenia menys de 18 anys, un 5% entre 18 i 24, un 29% entre 25 i 44, un 24,2% de 45 a 60 i un 12,7% 65 anys o més.
L'edat mediana era de 39 anys. Per cada 100 dones de 18 o més anys hi havia 97,8 homes.
La renda mediana per habitatge era de 78.399 $ i la renda mediana per família de 89.566 $. Els homes tenien una renda mediana de 60.179 $ mentre que les dones 58.125 $. La renda per capita de la població era de 35.509 $. Entorn del 6,8% de les famílies i el 7,9% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Great River». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Great River». American Fact Finder. Oficina del Cens dels Estats Units, 12-01-2010.
# Gran Premi Jornal de Notícias

El Gran Premi Jornal de Notícias és una competició ciclista portuguesa per etapes. Creada al 1979, va ser una cursa per amateurs fins al 1984. Està organitzada pel diari Jornal de Notícias.

## Palmarès

| Any | Vencedor | Segon | Tercer |
| 1979 | Francisco Miranda | José Sousa Santos | António Alves |
| 1980 | Venceslau Fernandes | Abel Coelho | Luis Teixeira |
| 1981 | Alfredo Gouveia | Benjamim Carvalho | Marco Chagas |
| 1982 | Manuel Zeferino | Luis Teixeira | Benedito Ferreira |
| 1983 | Adelino Teixeira | Venceslau Fernandes | Benjamim Carvalho |
| 1984 | Eduardo Correia | Fernando Carvalho | Venceslau Fernandes |
| 1985 | Paulo Ferreira | Manuel Cunha | António Fernandes |
| 1986 | Fernando Carvalho | Benjamim Carvalho | Marino Fonseca |
| 1987 | Américo José Neves Da Silva | Venceslau Fernandes | Eduardo Correia |
| 1988 | Manuel Correia | Manuel Abreu | Cayn Jack Theakston |
| 1989 | Fernando Carvalho | Antonio Pinto | Orlando Neves |
| 1990 | Jorge Silva | José Xavier | Eduardo Correia |
| 1991 | Manuel Cunha | Cássio Freitas | Delmino Pereira |
| 1992 | Cássio Freitas | Joaquim Andrade | Delmino Pereira |
| 1993 | Vítor Gamito | Cássio Freitas | Manuel Cunha |
| 1994 | Francisco Cerezo | Carlos Pinho | João Silva |
| 1995 | Joaquim Gomes | Paulo Ferreira | Quintino Rodrigues |
| 1996 | Paulo Ferreira | Joaquim Gomes | Antonio Faisco |
| 1997 | Ievgueni Berzin | Daniel Clavero | Cândido Barbosa |
| 1998 | Romāns Vainšteins | Vítor Gamito | Álvaro González de Galdeano |
| 1999 | Melcior Mauri | José Alberto Martínez | Joaquim Adrego Andrade |
| 2000 | Mikel Artetxe | José Azevedo | Claus Michael Møller |
| 2001 | Joan Horrach | Àngel Edo | Iban Mayo |
| 2013 | César Fonte | Delio Fernández | Gustavo César Veloso |
| 2015 | António Carvalho | Diego Rubio | Bruno Silva |
| 2016 | Rafael Reis | António Ferreira Carvalho | Vicente García de Mateos |
| 2017 | Raúl Alarcón | João Benta | Rui Vinhas |
| 2018 | António Carvalho | Edgar Pinto | Joni Brandão |
| 2019 | Ricardo Mestre | Joni Brandão | Alejandro Marque Porto |
| 2021 | Joaquim Silva | Ricardo Vilela | Alejandro Marque Porto |

## Enllaços externs

* Palmarès a sitiodeciclismo.net
* Palmarès a memoire-du-cyclisme.eu
# Glyptothorax kashmirensis

Glyptothorax kashmirensis és una espècie de peix de la família dels sisòrids i de l'ordre dels siluriformes.

## Morfologia

Els mascles poden assolir els 11,7 cm de llargària total.

## Distribució geogràfica

Es troba a l'Índia, el Pakistan i el Nepal.

## Referències

* 1 2 FishBase (anglès)

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kullander, S.O., F. Fang, B. Delling i E. Åhlander 1999. The fishes of the Kashmir Valley. p. 99-167. A L. Nyman (ed.) River Jhelum, Kashmir Valley: impacts on the aquatic environment.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Google Wave

Google Wave va ser un projecte anunciat per Google durant la conferència Google I/O de 28 de maig de 2009 Es tractava d'una aplicació web on es mesclaven els conceptes de serveis de correu, missatgeria instantània, wiki i xarxa social, tot associat a un corrector ortogràfic i a un traductor instantani, els quals podien treballar de manera concertada. A l'octubre de 2009, Google Wave només estava disponible en versió beta privada.
El nom "Wave", va ésser escollit inspirant-se en la sèrie de televisió americana Firefly. A la sèrie Firefly, una Wave és una comunicació electrònica, sovint un missatge de vídeo.
Google va anunciar una primera versió pel setembre de 2009 amb la distribució de 100 000 comptes mitjançant inscripció a la web.
Google va anunciar la suspensió del servei l'agost de 2010, que va tancar-se totalment l'abril de 2012. Part de la seva funcionalitat va poder aprofitar-se pel projecte Apache Wave.
En el seu llibre de 2012 "Juntos. Rituales, placeres y política de cooperación", el filòsof Richard Sennet explica que va participar en un grup de discussió que feia servir Google Wave i era experimental per avaluar aquest sistema. El resultat és que permet algun tipus de discussions però no unes altres: "El defecto de este programa no es exclusivo de Google; muchos otros programas (algunos de los cuales están vigentes y con acceso gratis en Linux) imaginan la cooperación más en términos dialécticos que dialógicos" (pàgina 50). Diu que Google va explicar l'estiu de 2010 que tancava el programa sense entendre per què no havia funcionat, però que ell opina que el que volien era una cooperació més dialògica.

## Notes i referències

* ↑ http://www.youtube.com/watch?v=v_UyVmITiYQ
* ↑ «The Story Behind Wave's Name». Arxivat de l'original el 2009-11-03. [Consulta: 17 desembre 2009].
* ↑ http://googlewavedev.blogspot.com/2009/07/google-wave-updates-from-todays.html
* ↑ https://services.google.cat/fb/forms/wavesignup/%5BEnllaç+no+actiu%5D
* ↑ «More spring cleaning out of season». Google. [Consulta: 22 novembre 2011].
* ↑ Sennet, R. (2012), Juntos. Rituales, placeres y política de cooperación. Barcelona: Anagrama.
# Google Webmaster Tools

Google Webmaster Tools són les eines per a webmasters de Google, un servei gratuït per webmasters. El servei permet als creadors de pàgines web comprovar l'estat de la indexació de les seves pàgines web pel cercador i optimitzar la seva visibilitat.
El servei disposa de eines que permeten:
* Enviar i comprovar un mapa del lloc (sitemap).
* Comprovar i ajustar la freqüència d'indexació, i veure amb quina freqüència Googlebot visita un lloc determinat.
* Produir i comprovar un arxiu robots.txt
* Enumerar els enllaços de pàgines internes i externes a aquest lloc.
* Veure quines paraules clau en les cerques de Google han portat a aquest lloc, i el percentatge de clic en les paraules d'aquesta llista.
* Veure estadístiques sobre com Google indexa el lloc, i els errors que hagi pogut trobar.
* Fixar un domini preferit (per exemple, fer que ejemplo.com tingui preferència sobre www.ejemplo.com), la qual cosa determinarà com la URL del lloc aparegui en els resultats de les cerques.
A més, és possible enllaçar aquesta eina de Google amb Google Analytics per mesurar de millor manera i unificada les estadístiques del lloc web.

## Vegeu també

* Google Analytics
# Sergio Cervato

Sergio Cervato (22 d'octubre de 1929 - 9 d'octubre de 2005) fou un futbolista italià, que jugava en la posició de defensa.
Va formar part de l'equip italià a la Copa del Món de 1954 i se'l recorda com un especialista del baló parat.

## Referències

* ↑ «Sergio Cervato» (en italiano). myjuve.it. [Consulta: 18 juny 2010].
* ↑ Sacchi, Arrigo. Fútbol total: Mi vida contada a Guido Conti (en castellà). Córner, 2016-04-13. ISBN 978-84-944256-9-1.
* ↑ Redknapp, Harry. A Man Walks On To a Pitch: Stories from a Life in Football (en anglès). Random House, 2014-10-09. ISBN 978-1-4481-7659-5.
# Sebastián Miranda y Pérez-Herce

Sebastián Miranda y Pérez-Herce (Oviedo, 7 de juliol de 1885 - Madrid, 19 d'octubre de 1975) fou un escultor asturià. Després d'assistir a l'escola en Oviedo, entrà a l'Institut Politècnic de Bingen am Rhein d'Alemanya. En tornar a Espanya, estudià Dret en la Universitat d'Oviedo. El 1908, viatjà per Europa. Passà dos anys en París, on es formà en escultura amb el mestre escultor espanyol Luis Périnat, diplomàtic en la capital francesa. Freqüentà l'entorn artístic de Montmartre. Posteriorment passà dos anys en l'Acadèmia de Belles Arts de Roma. El 1914, tornà a Espanya a causa de la Primera Guerra Mundial. El 1921, Sebastián Miranda tornà a París i Itàlia. Tingué el seu primer èxit en una exposició en el Museu d'Art Modern, en el que vengué totes les seves obres exposades. El museu Casa natal de Jovellanos de Gijón, presenta la seva obra més important, Retablo del Mar, que representa escenes de la populosa llotja de Gijón, tallades en una taula de fusta. S'especialitzà en la fabricació de bustos i la representació de toreros, ja que la seva segona passió foren les corregudes de bous. També esculpí dones amb xiquets, gitanos, persones majors, etc.

## Escultura urbana en Oviedo

La ciutat d'Oviedo té als sus calles almenys cinc obres d'aquest autor, malgrat que una d'elles és una rèplica. La temàtica d'aquestes escultures és variada i la seua inauguració en els carrers de la ciutat és, sovint posterior a la mort de l'autor. L'Ajuntament d'Oviedo comprà els drets d'un nombre d'escultures de Sebastián Miranda, cosa que li ha permés realitzar còpies de les mateixes amb el pas del temps, per anar ubicat-les als carrer ovetensos. Podem destacar:
* "La Encarna amb chiquilín", inaugurada el 1955.
* "Concert gitano", inaugurada el 1999.
* "La peixatera", inaugurada el 2005.
* "La gitana", inaugurada el 2005.
* "La Maternitat", inaugurada el 2010.

## Referències

* El tiempo de Sebastián Miranda. Una España insólita. Madrid, Testimonio, 1986. Barcelona, Plaza&Janés, 1987. Marino Gómez-Santo
* 1 2 3 4 5 6 http://www.vivirasturias.com/quehacer/Oviedo/Qu%C3%A9+hacer%7CPatrimonio+civil%7CEsculturas/es Arxivat 2014-08-11 a Wayback Machine.

## Enllaços externs

* Enciclopedia de Oviedo
* lahoradeasturias.com: Escultores de Asturias
* Museo Nacional del Prado
# Sericocrambus

Sericocrambus és un gènere monotípic d'arnes de la família Crambidae. Conté només una espècie, Sericocrambus stylatus, que es troba a Uruguai.

## Referències

* ↑ «GlobIZ search». Global Information System on Pyraloidea. [Consulta: 1r febrer 2019].
# Governació d'As-Suwayda

La governació o muhàfadha d'As-Suwayda —en àrab محافظة السويداء, muḥāfaẓat as-Suwaydāʾ— és una de les catorze muhàfadhes o governacions que conformen l'organització políticoadministrativa de la República Àrab Siriana.
As-Suwayda està situada a la part sud-oest del país. Limita amb les províncies de Rif Dimashq, Dar'a, i amb Jordània. La capital d'aquesta província és la ciutat d'As-Suwayda. Altres ciutats són Chahba i Salkhad. Té una superfície de 5.550 quilòmetres quadrats i una població de 346.000 persones (estimacions de 2007). La densitat poblacional d'aquesta província siriana és de 62,34 habitants per cada quilòmetre quadrat de la governació.
# Governació d'Erbil

La governació o muhàfadha d'Erbil —kurd: پارێزگەھا ھەولێر, Parêzgeha Hewlêrê; àrab: محافظة أربيل, muẖāfaẓat Arbīl— és una província o governació de l'Iraq que es troba al Kurdistan. Té una superfície de 15.074 km² i una població estimada de 2.000.000 habitants (2011). N'és la capital la ciutat d'Hewlêr o Arbil, de la que en pren el nom.

## Districtes

* Makhmour (81)
* Arbil (71)
* Koi Sanjaq (80)
* Shaqlawa (89)
* Soran (94), amb les ciutats de Soran, Rowanduz i Diana
* Mergasur (83)
* Choman (66)

## Ciutats i pobles

* Bahirkāh, 6758 hab., (بحركه)
* Banī Šilāwah Gawrah, 37322 hab. (بنصلاوة)
* Barzan
* Darband, 10086 hab. (دربند)
* Erbīl, 1091636 hab. (اربيل)
* Kalkān, 6846 hab., (كلك)
* Kūnagurk, 30283 hab. (كونه كورك)
* Kūsanjaq, 15123 hab. (كويسنجق)
* Maẖmūr, 18128 hab. (مخمور)
* Rawāndūz, 95089 hab. (رواندوز)
* Şalāh̨addīn, 18205 hab. (صلاح الدين)
* Šāwīš, 7387 hab. (شاويس)

## Referències

* ↑ «World Gazetteer: Iraq - administrative divisions (per geographical entity)». Arxivat de l'original el 2007-10-01. [Consulta: 3 setembre 2015].

## Enllaços externs

* largest cities and towns and statistics of their population in Arbil
* Iraq Inter-Agency Information & Analysis Unit Reports, Maps and Assessments of Iraq's Governorates from the UN Inter-Agency Information & Analysis Unit
| Governació de Dohuk | Turkey | Iran |
| Governació de Nínive | | |
| Governació de Salah ad-Din | Governació de Kirkuk | Governació de Sulaymaniyya |
# Governació d'Halabja

La governació de Halabja (en kurd: Parêzgay Helebce / پارێزگای ھەڵەبجە; àrab: محافظة حلبجة, Muḥāfaẓat Ḥalabja) és una governació a la regió autònoma del Kurdistan iraquià. Va establir-se l'any 2014, en separar-se de la governació de Sulaymaniyya i convertir-se en la sisena governació al nord de l'Iraq. La capital és la ciutat d'Halabja.
Té una superfície de 880 quilòmetres quadrats, una població de 105.600 habitants (2015) i una densitat de població de 120 hab/km².

## Referències

* ↑ «Iraqi Kurdistan government announces Halabja as its fourth province», 13-03-2014. Arxivat de l'original el 2014-05-15. [Consulta: 13 març 2014].
* ↑ Ottoway, Marina. «Mission impossible». Foreign Policy. FP Group, 04-03-2014. Arxivat de l'original el 2014-03-10. [Consulta: 13 març 2014].
# Guiclan

Guiclan (en bretó Gwiglann) és un municipi francès, situat a la regió de Bretanya, al departament de Finisterre. L'any 2006 tenia 2.124 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 2.202 | 2.076 | 2.011 | 1.937 | 2.045 | 2.030 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Raymond Mercier | |
# Gregori II d'Alexandria

Gregori II d'Alexandria va ser patriarca Ortodox d'Alexandria de l'any 1316 al 1350.
Després de la seva elevació al tron patriarcal d'Alexandria, el patriarca de Constantinoble Joan Glicas el va convidar a col·laborar en la discussió per buscar solucions als problemes de l'Església. Durant el seu mandat, hi van haver tensions entre els patriarcats d'Alexandria i de Jerusalem, especialment pel que fa a la jurisdicció del Mont Sinaí.

## Referències

* ↑ «Gregory II (1316-1354)». Previous patriarchs. Patriarchate of Alexandria. [Consulta: 17 setembre 2023].
# Gregori Gallego Marín

Gregori Gallego Marín (Lleida, el Segrià, 1944 — Balaguer, la Noguera, 2004) fou un sindicalista i polític català.
De petit la seva família es traslladà a Balaguer on, posteriorment, desenvoluparia la seva carrera política mentre treballava d'administratiu. Gallego va ser un dels fundadors de les CCOO de Lleida el 1967, ingressant l'any següent al PSUC des d'on participà en les Comissions Pageses i les Comissions Cíviques. El 1971 fou elegit president de la Unió de Tècnics i Treballadors del Sindicat Local Mixt de Balaguer, però el maig de 1972 va ser destituït del càrrec per les mostres de solidaritat que protagonitzà per la causa dels treballadors de la Bazán (Ferrol). El novembre de 1971 va assistir a la constitució de l'Assemblea de Catalunya i el febrer de 1972 va participar en la constitució de l'Assemblea de les Terres de Lleida. Així mateix l'octubre de 1973 fou detingut en la caiguda dels 113 en una reunió de l'Assemblea de Catalunya a l'església de Santa Maria Mitjancera de Barcelona, acusat de formar part de la seva Comissió Permanent. El 1979 es presentà com a cap de llista del PSUC en les eleccions municipals de Balaguer i aconseguí l'alcaldia, càrrec que ostentà fins al 1983. A principis d'aquella dècada deixà la militància del partit i es tornà a presentar a les eleccions però aquest cop en una candidatura independent. Malgrat ser la llista més votada un pacte entre el PSC, AP i PSUC li va prendre l'alcaldia. Aquell estiu ingressà a CDC i entre 1990 i 1995 va exercir de delegat territorial dels departaments de Benestar Social i de Treball a Lleida. Més tard va ser delegat d'Adigsa. El 1996 va publicar el llibre Els anònims de la transició. Historial oral del moviment obrer a Lleida i a Balaguer (1960-1970).

## Referències

* ↑ Mir Curcó, Conxita; Jarne Mòdol, Antonieta; Sagués San José, Joan; Vicedo Rius, Enric. Diccionari biogràfic de els terres de Lleida: Política, economia, cultura i societat: Segle XX. Lleida: Alfazeta Edicions, 2010, p. 182-183.
# Gregori III

Gregori III és el nom dels següents personatges:
* Papa Gregori III (? - Roma, 741), Papa de l'Església Catòlica (731 -741), venerat com a sant
* Gregori III Mammas, eclesiàstic romà d'Orient, patriarca de Constantinoble
* Gregori III de Tusculum, fill de Gregori II a qui succeí en el comtat de Tusculum i altres possessions familiars vers el 1058, considerat l'ancestre de la família Colonna